***Sample School District***

ການ​ສະລະ​ສິດ​ຂອງ​ພໍ່​ແມ່​ຕໍ່​ການ​ບໍລິກາ​ນຂອງ ESOL ​ໂດຍ​ກົງ

​​​ໂດຍ​ການ​ເຊັນ​​ໃສ່​ໃນເອກະສານ​ນີ້, ຂ້າພະ​ເຈົ້າ​ເຂົ້າ​ໃຈ​ວ່າລູກ​ຫຼານ​ຂອງ​ຂ້າພະ​ເຈົ້າ, \_\_\_\_\_\_\_\_\_\_\_\_\_\_\_\_\_\_\_\_, ຊັ້ນ​ຮຽນ​ \_\_\_\_\_\_ ມີ​ຄຸນສົມບັດ​ໄດ້​ຮັບ​ການ​ສະ​ໜັບ​ສະໜູນທາງ​ດ້ານ​ພາສາ​ ​ໂດຍ​ຜ່ານ​​ໂຄງການ​​ໃຫ້ພາສາ​ອັງກິດ​​ຂອງ​ໂຮງຮຽນແກ່​ຜູ້​​ປາກພາສາ​ອື່ນ​ (ESOL). ການ​ພິຈາລະນາ​ນີ້​ແມ່ນ​ອີງ​ໃສ່​ການ​ປະ​ເມີ​ນຜົນ​ທັກ​ສະ​ທາງ​ດ້ານ​ພາສາ​ອັງກິດ​ໃນ​ຂົງ​ເຂດ​​ການ​ອ່ານ, ການ​ຂຽນ, ການ​ຟັງ ​ແລະການ​ປາກ​ເວົ້າ​ໃນ​ການ​ສອບ​ເສັງ​ຂອງW-APT *ຫຼື* ACCESS ສໍາລັບ ELLs®. ຄະ​ແນນ​ຂອງ​ລູກ​ຫຼານ​ຂອງ​ຂ້າພະ​ເຈົ້າສະ​ແດງ​ໃຫ້​ເຫັນ​ວ່າລາວ​ຈະ​ໄດ້​ຮັບ​ຜົນ​ປະ​ໂຫຍ​ດຈາກ​ການ​ສະ​ໜັບສະໜູນທາງ​ດ້ານ​ພາສາ​ເພີ່ມ​ເຕີມ ​ເພື່ອ​ໃຫ້​ເຂົ້າ​ເຖິງ​ຫຼັກສູດ ​ແລະຜົນ​ການ​ຮຽນຢູ່​ໃນ​ໂຮງຮຽນ​ຂອງ​ລາວ​​ໄດ້​ດີກ່ວາ. ຂ້າພະ​ເຈົ້າ​ເຂົ້າ​ໃຈ​ວ່າ ​ໂດຍ​ການ​ເຊັນ​ໃສ່​ໃນ​ແບບ​ຟອມນີ້ຂ້າພະ​ເຈົ້າ​ຈະເລືອກທີ່​ຈະ​ປະຕິ​ເສດ​ການ​ບໍລິການ​ສະ​ໜັບສະໜູນ​ໂດຍ​ກົງ​ຂອງ ESOL ທີ່​ທາງ​ໂຮງຮຽນ​ໄດ້​ແນະນຳ​ໃຫ້​ແກ່​ລູກ​ຫຼານ​ຂອງ​ຂ້າພະ​ເຈົ້າ ​ແລະ​ຖ້າ​ບໍ່​ມີ​ການ​ສິດສອນ​ ESOL ຜົນ​ການ​ຮຽນຂອງ​ລູກ​ຫຼານ​ຂອງ​ຂ້າພະ​ເຈົ້າ​ໃນ​ໂຮງຮຽນ​ອາດ​ຈະ​​ໄດ້​ຮັບຜົນ​ກະທົບ.

ຂ້າພະ​ເຈົ້າ​ເຂົ້າ​ໃຈ​ວ່າ ​ໂຄງການ ESOL ​ໄດ້​ສະ​ເໜີ​ໃຫ້​ແກ່​ຜູ້​ປົກຄອງ​ແບບ​ບໍ່​ມີຄ່າ​ໃຊ້​ຈ່າຍ ​ແລະ​ຈະ​ບໍ່​​ແຍກ​​ເດັກນ້ອຍ​​ອອກ​ຈາກ​ສະພາບ​​ແວດ​ລ້ອມ​ປົກກະຕິໃນ​ຫ້ອງ​ຮຽນ​. ຄູ​ສອນ ESOL ​ແລະ​ຄູ​ສອນ​ຢູ່​ຫ້ອງ​ຮຽນ ​ເຮັດ​ວຽກ​ຮ່ວມ​ກັນ​​ເພື່ອ​ເພີ່ມຫຼັກສູດຂອງ​ລະດັບ​ຊັ້ນ​ຮຽນ ​ແລະ​​ໃຫ້ການ​ສະ​ໜັບສະໜູນ​ແບບ​ພິ​ເສດ ​ເພື່ອ​ວ່າ​ນັກຮຽນ​ຈະ​ພັດທະນາ​ທັກ​ສະ​ທາງ​ດ້ານ​ພາສາ​ອັງກິດ​ທີ່​​ແໜ້ນກ່ວາ ​ແລະ​ບັນລຸຜົນສຳ​ເລັດ​ອັນ​ຍິ່ງ​ໃຫຍ່​ກ່ວາ​ຢູ່​ໃນ​ການ​ຮຽນ​ຮູ້​ເນື້ອ​ໃນຂອງ​ລະດັບ​ຊັ້ນ​ຮຽນ.

ຂ້າພະ​ເຈົ້າ​ຍັງ​ເຂົ້າ​ໃຈ​ວ່າກົດໝາຍຣັຖບານ​ກາງ​ຕ້ອງກາ​ນ​ໃຫ້ລູກ​ຫຼານ​ຂອງ​ຂ້າພະ​ເຈົ້າ ​​ໄດ້​ຮັບ​ການ​ປະ​ເມີນ​ຜົນ​ປະຈຳ​ປີ ​ເພື່ອ​ຈະ​ກຳນົດ​ວ່າລາວ​ຈະ​ສືບ​ຕໍ່​ມີ​ສິດ​ໄດ້​ຮັບ ESOL ຫຼື​ບໍ່. ການ​ປະ​ເມີນ​ຜົນ​ນີ້ ​ແມ່ນ​ມີ​ຄວາມຈຳ​ເປັນ​ສຳລັບ​ນັກຮຽນ​ທີ່​ໄດ້​ຮັບ​ສິດ​ທຸກ​ຄົນ, ​ແມ້​ແຕ່​ຖ້າ​ວ່າພໍ່​ແມ່​​ໄດ້​ສະລະ​ສິດການ​ບໍລິການ​ໄປ​ແລ້ວ​ກໍ່​ຕາມ, ​ເພື່ອ​ຮັບປະກັນ​ວ່າ​ ນັກຮຽນໄດ້​ຮັບ​ຄວາມ​ກ້າວໜ້າ​ທາງ​ດ້ານ​ພາສາ​ອັງກິດ. ຂ້າພະ​ເຈົ້າ​ເຂົ້າ​ໃຈ​ວ່າຂ້າ​ພະ​ເຈົ້າ​ຈະ​ໄດ້​ຮັບ​ແຈ້ງ​ການ​​ໃນ​ແຕ່ລະ​ປີ​ຂອງຄະ​ແນ​ນສອບ​ເສັງACCESS ສໍາລັບELLs®ຂອງ​ລູກ​ຫຼານ​ຂອງ​ຂ້າພະ​ເຈົ້າ ​ແລະ​ສະຖານະ​ພາບ​ຂອງ​ການ​ໄດ້​ຮັບ​ສິດ​ສຳລັບ ESOL ຈົນ​ກ່ວາ​ລູກ​ຫຼານ​ຂອງ​ຂ້າພະ​ເຈົ້າ​ ບັນລຸ​ຄວາມ​ສາມາດ​ທາງ​ດ້ານ​ພາສາ​ອັງກິດ, ດັ່ງ​ທີ່​ໄດ້​ກຳນົດ​​ໄວ້ໃນ​ການ​ປະ​ເມີນ​ຜົນ​ນີ້.

ຂ້າພະ​ເຈົ້າ​ເຂົ້າ​ໃຈ​ວ່າຂ້າພະ​ເຈົ້າ​ສາມາດ​ເລືອກ​ທີ່​ຈະ​ຖອດ​ຖອນ​ການ​ສະລະ​ສິດ​ນີ້​ໄດ້​ຕະຫຼອດ​ເວລາ ​ແລະ​ຮຽກຮ້ອງ​ໃຫ້​ລູກ​ຫຼານ​ຂອງ​ຂ້າພະ​ເຈົ້າ ​ໄດ້​ຮັບ​ການ​ສະ​ໜັບສະໜູນທາງ​ດ້ານ​ພາສາ​ທີ່​ລາວ​ມີ​ສິດ​ໄດ້​ຮັບ. ຂ້າພະ​ເຈົ້າ​ຍັງ​ເຂົ້າ​ໃຈ​ວ່າການ​ສະລະ​ສິດ​ນີ້ ​ແມ່ນ​ມີ​ກຳນົດ​ໃຊ້​ໄດ້​ແຕ່ປີ​ການ​ສຶກສາ​ດຽວ, ​ແລະຖ້າ​ຂ້າພະ​ເຈົ້າ​ຈະ​ຕັດສິນ​​ໃຈສືບ​ຕໍ່​ສະລະ​ສິດ​ຕໍ່​ການ​ບໍລິການ​ນີ້​ໃນ​ປີ​ຕໍ່​ໄປ​ ຂ້າພະ​ເຈົ້າ​ຕ້ອງ​ຂຽນ​ໃສ່​ແບບ​ຟອມສະລະ​ສິດ​​ໄດ້​ການ​ບໍລິການ​ໂດຍ​ກົງ​ຂອງ ESOL ຂອງ​ພໍ່​ແມ່ສະບັບ​ໃໝ່ (Parent Waiver of Direct ESOL Services).

ລາຍ​ເຊັນ​ຂອງ​ພໍ່​ແມ່/ຜູ້​ປົກຄອງ ວັນ​ທີ

ລາຍ​ເຊັນ​ຂອງ​ຄູ​ສອນESOL ວັນ​ທີ

ລາຍ​ເຊັນ​ຜູ້​ບໍລິຫານ ວັນ​ທີ